Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: 164/1997. (IX. 30.) Korm. rendelettel létrehozta.
Paragraph Index: 444

8. § (2) bekezdése értelmében a lakossági igények alapján, az anyagi lehetőségek függvényében a helyi önkormányzat maga határozza meg a feladat ellátásának módját. A Főpolgármesteri Hivatal közlekedési ügyosztályának vezetője a levelében hangsúlyozta, hogy az önkormányzat, illetve a BKV Rt. nem érdekelt kis forgalmú, alacsony kihasználtságú járatok közlekedtetésében, így a jelenlegi gazdasági körülmények között ésszerű intézkedés, mert a főváros egészében kell biztosítani a tömegközlekedési alapellátást. Panaszát és javaslatait a helyi polgármesteri hivatal és a BKV illetékesei megvizsgálták, és ezek eredményeiről megfelelően tájékoztatták. Így többek között felvilágosították arról is, hogy a 154-es járat hétvégi közlekedtetése többletköltség ráfordítása nélkül nem valósítható meg. A polgármesteri hivatal intézkedése alkotmányos jogsérelmet nem okozott. Egyúttal tájékoztatom, hogy az önkormányzat gazdálkodásának ellenőrzésére — az 1990. évi LXV. törvény 92. § (1) bekezdése alapján — kizárólag az Állami Számvevőszék jogosult, ezért ügyét e szempontból vizsgálni nem áll módomban. Kérem válaszom szíves tudomásulvételét. Kelt: Dr. Polt Péter Ügyszám: OBH 1826/4/1997. Tisztelt Asszonyom! Az Országgyűlési Biztos Hivatalától egy lakásügyi vitában kért segítséget vételárelőleg, szerződésszegés és az eljárásban megbízott ügyvéd kellő gondosságának hiánya miatt meghiúsult adásvételi szerződés ügyében.

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes